Lav et referat af nedenstående tekst:

Tekst:
Joakim Mæhle har for alvor skabt sig et navn i Danmark, efter han fik kæmpet sig til en fast plads på det danske landshold. Især under EM slutrunden, som blev spillet i 2021, begyndte flere nationalt og endda internationalt at kende til den ydmyge nordjyde. I Nordjylland har man dog i længere tid kendt til den 26-årige fodboldspiller, og her har man altså ikke glemt ham, og nu belønnes han også med en formen nordjysk hæder. Joakim Mæhle er nemlig dette års vinder af årets Guld Harald. Det skriver kanalfrederikshavn . Det er femte gang, at Spar Nord Fonden, Familien Nielsen og Arena Nord kårer Årets Guld Harald. Joakim Mæhle modtager den fornemme hæder den 10. juli ved et arrangement på Harald Nielsens Plads ude foran Arena Nord klokken 18.00. Her vil han modtage 25.000 kroner og en statuette af Guld Harald til en værdi af 25.000 kroner. Tidligere har David Nielsen, Peter Møller, Søren Frederiksen og Fortuna Hjørring modtaget Årets Guld Harald.

Referat:
Joakim Mæhle er vinderen af dette års Guld Harald.